**Norādījumi darba uzsākšanai ar e-konkursu apakšsistēmu**

Pēc pašreģistrācijas Elektronisko iepirkumu sistēmā (EIS) organizācija tiek piereģistrēta kā EIS dalībnieks. Personai, kura veica pašreģistrācijas procesu tiek izveidots lietotāja konts ar **vienīgo** lomu *Piegādātāja administrators* (visi piekļuves dati EIS lietotājam tiek nosūtīti atsevišķā e-pasta vēstulē).

**UZMANĪBU!**

Lai piegādātājs varētu iesniegt piedāvājumus EIS, *Piegādātāja administratoram* pirms tam ir jāveic **obligāta** lietotāju kontu sagatavošana darbam ar e-konkursu apakšsistēmu, kas ietver:

* papildus nepieciešamo lomu piešķiršanu *Piegādātāja administratoram* (šādā gadījumā visas darbības ar piedāvājuma sagatavošanu un iesniegšanu veiks viena persona);

VAI

* jaunu lietotāju izveidošanu, piešķirot tiem lomas darbam ar e-konkursu apakšsistēmu (šādā gadījumā darbības ar piedāvājuma sagatavošanu un iesniegšanu var veikt dažādas personas, piemēram, viena persona nodrošina piedāvājuma sagatavošanu, bet otra veic tā pārskatīšanu un iesniegšanu).

Detalizēta informācijā par EIS dalībnieka sagatavošanu darbam, kā arī citiem ar e-konkursu apakšsistēmas izmantošanu saistītajiem aspektiem (iepirkuma izvēle, piedāvājumu sagatavošana, parakstīšana, iesniegšana u.tml.) ir pieejama interaktīvajā apmācību vietnē: <http://paligs.eis.gov.lv/piegadatajiem/N_0_1.html>

**CITA SAISTOŠA INFORMĀCIJA**

Aktuāla informācija par e-konkursu apakšsistēmas lietošanu ir pieejama EIS e-konkursu apakšsistēmas sadaļā “Skaidrojumi un instrukcijas” (Skaidrojumi un pamācības piegādātājiem) - <https://www.eis.gov.lv/EKEIS/Publication/View/785?subsystemCode=KON>

Biežāk uzdotie piegādātāju jautājumi –

<https://www.eis.gov.lv/EKEIS/Publication/View/1254?subsystemCode=KON>